cyanic-selkie/wikianc huggingface dataset:
Nes prestegård
Gamle Nes prestegård lå like ved neset der Glomma og Vorma møtes, men etter store jordras i 1725, 1728 og 1737 ble mesteparten av jordveien vasket ut i elvene. Nabogårdene (den gang som nå) var Ullershov og Disen. Etter at store deler av prestegården (Gamle Nes) hadde forsvunnet i ras, ble prestegården flyttet til nabogården Disen (der soknepresten fortsatt har sin bolig). Gamle Nes prestegård hadde fra før store skogeiendommer som samtidig ble overført til Disen gård tillike med de gjenværende jordene ute på neset, rundt det som i dag er kirkeruinene.
Fra ca 1740 tilsvarer Nes prestegård mer eller mindre den «gamle» Disen gårds jordvei. Gamle Nes prestegård tilhører fortsatt Opplysningsvesenets fond v/Den norske kirke. Det gjelder også presteboligen på Disen. Kirkeruinene på neset der Glomma og Vorma møtes er offentlig eiendom og tilhører dermed verken Ullershov eller Disen gårder, men er en rest av Gamle Nes gård der man ikke lenger kan se et gårdstun, men som likevel er det historiske midtpunkt og navnemessige opphav for hele kommunen.
Vetluga
Vetluga kan vise til:
Wireless Power & Communication
Wireless Power & Communication AS har utviklet en patentert teknologi for trådløs overføring av strøm. Det unike med denne teknologien er at den muliggjør overføring av flere hundre watt med en effektivitet på opptil 95%. Teknologien er blant annet implementert i offshore, Ex og subsea produkter.
WPC ble stiftet av Geir Olav Gyland i 2003 og holder til i Kristiansand. Hovedfokuset til WPC er lisensiering og integrasjon av teknologi for trådløs overføring av strøm i alle typer produkter.
Utmerkelser
Med bakgrunn i den utviklede teknologien ble WPC nominert av Innovasjon Norge til Reodorprisen i 2008.
WPC ble medlem av NODE nettverket (Norwegian Offshore & Drilling Engineering) i desember 2009
Polen rundt
Polen rundt er et polsk landeveisritt over syv eller åtte etapper. Det gikk første gang av stabelen i 1928. I perioden frem til 1952 ble det bare arrangert sporadisk, men fra da av ble det en årlig konkurranse. Frem til tidlig 1990-tall var rittet kun for amatører og vinnerne var derfor for det meste fra Polen.
Vepseblomsterfluer
Vepseblomsterfluer (slekten Chrysotoxum) er en gruppe av fluer som tilhører familien blomsterfluer (Syrphidae). Det er kjent rundt 90 arter, seks forekommer i Norge.
Polen rundt
Rittet kom med i UCI ProTour fra 2005, til tross for at det ikke hadde oppnådd en høy internasjonal status.
Kommunestyre- og fylkestingsvalget 2007
Kommunestyre- og fylkestingsvalget 2007 var et riksdekkende lokalvalg i Norge som fant sted mandag 10. september der det ble valgt representanter til kommunestyrer og fylkesting for valgperioden 2007–2011.
Vepseblomsterfluer
Utseende
Middelsstore (7–16 mm), kraftige, gule og svarte blomsterfluer. De kjennes lett på kroppsformen, de kontrastrike tegningene og særlig på de karakteristiske, lange antennene. Ansiktet er temmelig flatt, gult med svart midtstripe. Antennenes andre og tredje ledd er lange og smale, antennene er lengre enn hodet. Midt på ryggsiden av det tredje leddet sitter det en antennebørste (arista). Fasettøynene er store, vanligvis med korte hår, og møtes i pannen hos hannene, men ikke hos hunnene. Kroppen er kontrastrikt farget, gjerne i kull-svart og sitrongult. Thorax har to avlange, gule flekker på sidene, disse er skilt av et svart område rett over vingefestet. Scutellum er vanligvis tofarget, gult og svart. Beina er slanke og gule. Vingene er mer eller mindre brunlige langs framkanten, ellers glassklare. Bakkroppen er mønstret med gule flekker eller tverrbånd, typisk har hvert ledd et par avlange tverr-flekker som blir smalere innover og nesten møtes på midten.
Kommunestyre- og fylkestingsvalget 2007
61,2 % av de stemmeberettigede deltok i valget, tilsvarende 2 209 706 velgere.
Vepseblomsterfluer
Utbredelse
Slekten er utbredt over hele verden, men de fleste artene lever i den palearktiske sone.
Jérôme Romain
Jérôme Romain (født 12. juni 1971 i Saint-Martin) er en tidligere dominikisk friidrettsutøver, som konkurrerte i tresteg. Hans fremste meritt er bronsemedaljen fra VM i 1995. Under Sommer-OL 1996 i Atlanta, USA, ble han slått ut i de innledende rundene.
Kommunestyre- og fylkestingsvalget 2007
Valget
Hver kommune og hvert fylke utgjør en valgkrets. I Oslo var det ikke fylkestingsvalg, men hadde som mange større kommuner valg til bydelsutvalg.
Fylkesting som velges i 2007 skal velges for en ordinær valgperiode på fire år. Det kan imidlertid bli aktuelt å avholde ekstraordinært valg til regionting i hele eller deler av landet samtidig med stortingsvalget i 2009.
Nordmenn som befant seg i andre land hadde muligheten til å stemme ved utenriksstasjoner fra 2. juli til 31. august. Ordinær forhåndsstemmegivning i Norge ble gjennomført mellom 10. august og 7. september, fredagen før valget.
Det ordinære valget ble avholdt 10. september. I 206 av landets 430 kommuner var det også mulig å stemme søndag 9. september i hele eller deler av kommunen.
Antall stemmeberettigede
Ved valget i 2007 var antall stemmeberettigede 3 611 363. Av disse stemte 2 209 706 (61,2%) ved kommunestyrevalget og 2 068 779 (57,3%) ved fylkestingsvalget.
Saker
Valgkampen ble fra nasjonalt hold sett på som en valgkamp «full av drittpakker» og «amerikanisert». Det ble også fremhevet at saker fra Oslo og rikspolitikere dominerte mediabildet nasjonalt. Likevel har lokalmedia fokusert mer på lokale saker. Arbeiderpartiets Martin Kolberg kalte kommunestyrevalget «en folkeavstemning om det rødgrønne regjeringsprosjektet», men dette hadde varierende utslag for regjeringspartiene hvor spesielt Sosialistisk Venstreparti gjorde det katastrofalt i skolevalgene. Etter tidligere å ha vært et opposisjonsparti, har partiet i denne valgkampen måttet forsvare regjeringens politikk
Tidlig i valgkampen ble Høyres ordfører i Oslo, Per Ditlev-Simonsens hemmelige og ubeskattede bankkonto i Sveits fra tiden før han ble ordfører avslørt og endte med Ditlev-Simonsens avgang 29. august 2007. Byrådslederkandidat Rune Gerhardsen for Arbeiderpartiet ble samtidig kritisert for holde kurs om politikerpåvirkning, samtidig som han stiller som byrådslederkandidat. Rundt månedsskiftet august-september ble også Fremskrittspartiets stortingsgruppe i fokus etter lønn og reisefordeler til stortingsgruppens medlemmer.
Noen kontroversielle uttalelser fra lokalkandidater uten støtte fra partiene sentralt fikk mye omtale  og i mange tilfeller har vedkommende trukket seg fra alle verv i etterkant. Sentralt har også «krigen» mellom Arbeiderpartiet og Fremskrittspartiet hvor blant annet Martin Kolberg uttalte at «Det er politisk høyst unaturlig å ha noe som helst med Fremskrittspartiet å gjøre» og partiet har sentralt gått sterkt imot lokalt samarbeid hvor de to partiene samarbeider.
Fylkestingsvalget
* Sunnmørslista/Tverrpolitisk liste for Sunnmøre
Omtelling
I kommunene Stavanger, Sola og Sandnes måtte stemmene omtelles for hånd etter at tellemaskinene fra EDB Business Partner ikke registrerte personstemmer, kumuleringer og slengere korrekt. I alt måte 41 kommuner og 6 fylkeskommuner kontrollere (men ikke nødvendigvis telle på nytt) opptellingen på nytt.
Mistanker om valgfusk
I etterkant av valget kom det fram flere saker om påstått valgfusk. Den største saken kom i Drammen, hvor personer fra innvandringsmiljøet skal ha betalt 50 kr til personer i rusmiljøet for å stemme på Arbeiderpartiet og gi en personstemme til Yousuf Gilani. Etterforskning påviste at individer hadde forsøkt å kjøpe stemmer. Valgstyret konkluderte likevel med at stemmene ikke hadde påvirket valgoppgjøret og valget ble derfor enstemmig godkjent. Det var liknende tilfeller i Tønsberg hvor Einar Merkesvik (FrP) hadde delt ut gratisbilletter til Strömstad-fergen med personstemme på seg selv på tross av advarsler fra eget parti. Merkesvik trakk seg senere fra alle verv i partiet. Det var også påstander om valgfusk i andre kommuner, men samtlige saker ble henlagt av politiet.
Kenji Suda
Kenji Suda (japansk: 須田 健仁, Suda Kenji) (født 26. februar 1966 i Otaru) er en japansk tidligere skihopper som representerte Tokyo Biso.
Kommunestyre- og fylkestingsvalget 2007
Skolevalget
I skolevalget var det forsøk med elektronisk valg via internett ved 15 videregående skoler i Buskerud, men forsøket endte med fiasko hvor kun 20,5% av elevene stemte, mot rundt 70% på landsplan.
Kenji Suda
Han deltok i verdenscupen i årene 1990 til 1998, med 24.-plass i 1995/96 som beste sammenlagtplassering. Samme sesong ble han også nummer 24 sammenlagt i den tysk-østerrikske hoppuka. Hans beste plassering i enkeltrenn i verdenscupen var 2.-plass i Örnsköldsvik 9. mars 1994. Han var også på det japanske laget som ble nummer 2 i lagkonkurransen i Lahtis 5. mars 1994 og i storbakken i Planica 9. desember 1995. I Sommer Grand Prix 1994 (sesongen 1994/95) ble han nummer 10 sammenlagt.
Kommunestyre- og fylkestingsvalget 2007
Resultater
*Om det hadde vært stortingsvalg
Kenji Suda
I OL i Albertville (Courchevel) i 1992 ble Kenji Suda nummer 17 i storbakken, 39 i normalbakken og var på det japanske laget som ble nummer 4 i lagkonkurransen. Han ble nummer 21 i VM i skiflyging i Harrachov i 1992. I VM i Falun i 1993 var han på det japanske laget som ble nummer 5 i lagkonkurransen. Han ble nummer 40 i normalbakken i VM i Trondheim i 1997.
Kommunestyre- og fylkestingsvalget 2007
Etter valget
I SV ble det reaksjoner på det katastrofale valget og allerede dagen etter valget gikk stortingsrepresentant Olav Gunnar Ballo ut og krevde utskiftninger i regjeringen blant SVs statsråder, og da spesielt miljøvernminister Helen Bjørnøy og kunnskapsminister Øystein Djupedal. Ballo sa at disse ikke har vært sterke nok i regjering. , men han ble refset av partiledelsen og andre medlemmer for disse uttalelsene og at dette bare var for å fremme ektefellen Heidi Sørensens mulige kandidatur som miljøvernminister.
Kenji Suda
Etter sitt siste renn i verdenscupen i Sapporo i februar 1998, deltok han i kontinentalcupen uten å markere seg sesongen 1998/99.
Kommunestyre- og fylkestingsvalget 2007
Direkte ordførervalg
Direkte ordførervalg ble arrangert i 50 kommuner. Valget førte blant annet til at Rød Valgallianse (Rødt) fikk sin første ordfører med Knut Henning Thygesen i Risør.
Modalen skulle egentlig avholde direkte ordførervalg, men dette ble avlyst da sittende ordfører Knut Mo var eneste kandidat.
Imigrante
Imigrante er en kommune i delstaten Rio Grande do Sul i sørregionen av Brasil.
Kinematikk
Kinematikk er den delen av fysikken som dreier seg om bevegelse uten å ta hensyn til bevegelsens årsak (eller virkning).
Sophie Møller
Sophie Maren Møller (født 7. mai 1840 i Bergen, død 13. oktober 1920 i Kristiania) var en norsk lærer og botaniker.
Kinematikk
Sentralt i kinematikken står begreper som akselerasjon og fart. Man kan ved hjelp av kinematikk beskrive svært mange bevegelser, særlig på jordas overflate der akselerasjonen er konstant ved fritt fall. Ved konstant akselerasjon kan de relativt enkle bevegelseslikningene for konstant akselerasjon benyttes.
Sophie Møller
Oppvekst og utdannelse
Frøken Møller vokste opp i et intellektuelt stimulerende miljø omkring Bergen katedralskoles rektor Hans Holmboe. Rektorens datter Nanna (senere gift Storjohann) var hennes bestevenninne.
Hun fattet spesielt stor interesse for realfagene, og aller mest kjemi og biologi. Men høyere studier kunne ikke komme på tale, ettersom universitetet på denne tid ikke var åpent for kvinner. Dermed valgte hun lærerinneutdannelse i Kristiania i stedet. Ferdig utdannet fikk hun allerede i 1874 ansettelse som lærerinne ved Det praktiske Cursus til Uddannelse af Lærerinder af højere Grad. Under utdannelsen i Kristiania hadde hun også vært en flittig samler av planter i omegnen. Et arbeid hun skulle fortsette med hele livet igjennom.
Botanikk
Høsten 1874 mottok hun dessuten offentlig stipendium for å studere biologiundervisningen i Stockholm, og leverte etterpå en rikholdig rapport om besøket. Hun knyttet også kontakt med botanikerne ved Naturhistoriska riksmuseet.
I 1881 skrev og utga hun en lærebok Om Planternes Grundformer og deres Forvandling, spesielt med tanke på kvinnelige lærere. I de kommende år var hun lærer for diverse pikeskoler i Kristiana, både Frøken Bauers Skole, Frøken Heyerdahls Skole og Hartvig Nissens Pigeskole, også omtalt som guvernanteskolen.
Luftkvaliteten i skolen
Sophie Møller var en flittig debattant i dagsavisene, og var spesielt opptatt av skolepolitikk. Hun var sentral i opprettelse av skolemuseet på Møllergaten skole, i å etablere undervisning i generelt husstell, opprette skolehager og, etter et studieopphold i Tyskland i 1891, å fokusere på hygiene. Etter professor Pettenkofers metode foretok hun også en luftundersøkelse i klasseværelsene, men fikk motbør fra legene Berner og Holst, som sterkt mislikte at en kvinne blandet seg opp i slikt som de betraktet som sitt domene. De karakteriserte kravet om frisk luft som uvesentlig for undervisningen. De rent tekniske sidene ved analysen og graden av målbare resultater trakk oppmerksomheten bort fra de faktiske konsentrasjonsproblemene og deres mulige sammenheng med dårlig ventilasjon og forurensning knyttet til fyring.
Moser
Via moseforskeren, overlege Frantz Kiær, deltok hun i flere ekskursjoner og fjellvandringer for å kartlegge forekomster av moser. 1890 publiserte hun sammen med den britiske presten og moseforskeren C.H. Binstead en avhandling om mosene på Maristuen ved Fillefjell, hvor hun hadde samlet materiale 1886. I hennes moseherbarium fantes det ved overleveringen til Bergens Museum 1889 også moser samlet av henne i Jotunheimen, på Dovre og i Lyngsalpene.
Norske Kvinners Sanitetsforening
I 1896 deltok frøken Møller i etableringen av Norske Kvinners Sanitetsforening, hvor hun i de første årene tjente som organisasjonens materialforvalter og ble en sentral skikkelse i velge ut satsningsområder for sanitetsarbeidet. Hun fikk også opprettet et legat for å hjelpe foreningen. Hun var dessuten med på å stifte Den naturhistoriske Forening i Kristiania.
På besøk hos Henrik Ibsen
I 1894 satte Sophie Møller seg fore å gjøre en analyse av dikteren Henrik Ibsens håndskrift, og viste hans overgang fra vanlig høyrehellende løkkeskrift til steilskrift. Hun fikk låne en rekke ibseniana fra, mange hold og oppsøkte også Ibsen selv i hans hjem i Victoria Terrasse, hvor hun fikk låne flere skriftprøver av ham personlig. Hun passet dessuten på å få beskrevet dikterens arbeidsværelse og en del av maleriene som befant seg der. Det hele ble publisert i faksimile i Juleaften 1894. Blant faksimilene var også teksten til et visittkort, som Ibsen ga henne som en helt fersk skriftprøve:
Selve juleheftet i stort folioformat hadde tre sider med faksimiler og et illustrert tilleggshefte i kvartformat, forfattet av Sophie Møller. Skriftstudiene ble senere fulgt opp med et større hefte, kalt Er steilskrift lodret skraaskrift? (1896).
Det nordiske Naturforskermødet 1916
Så sent som i 1916 holdt hun et engasjert botanisk foredrag for Det nordiske Naturforskermødet i Kristiania, om en merkelig form for strutsevingbregne, med voldsomme sporehoper, som hun hadde blitt klar over under en reise i Telemark allerede høsten 1874, og som hun også hadde lagt atskillig innsats i å undersøke og beskrive i 1885. Selv om hun manglet formell utdannelse på dette felt regnes hun som Norges første kvinnelige botaniker.
Kunstløp
Idretten er også relatert til «show business». Større konkurranser pleier å avslutte med en oppvisningsgalla, der de beste i hver disiplin går oppvisningsprogram for publikum, og mange kunstløpere deltar også i isshow både mens de er aktive og etter de har lagt opp.
Sonja Henie er historisk sett den mest kjente norske utøveren av denne sporten, med tre OL-gull og ti VM-gull.
Terminologi
Isdans er ikke det samme som kunstløp, men en disiplin innenfor kunstløpsporten. Kunstløpbegrepet omfatter individuell konkurranse, parløp, isdans og synchro. Isdans utøves i likhet med parløp av et par bestående av mann og kvinne, men isdans skiller seg fra parløp ved annerledes krav, samt mer fokus på rytme, trinn og fotarbeide. Høye løft, hopp, kast og andre parløpspesifikke elementer er ikke tillatt i isdans.
Begrepet "profesjonell" i kunstløp beskriver ikke ferdighetsnivå, men konkurransestatus. Løpere som konkurrerer på høyeste internasjonale nivå kalles ikke profesjonelle selv om de kan tjene penger. Profesjonelle løpere er de som ikke lenger har konkurranserett hos ISU, men kun deltar i show. Det kan være både tidligere olympiske mestere og verdensmestere, samt løpere med liten eller ingen konkurranseerfaring.
Utstyr
Den største forskjellen på kunstløpskøyter og ishockeyskøyter er at jernene på kunstløpskøyter har pigger foran på bladet. Piggene brukes hovedsakelig når man utfører hopp, og skal ikke brukes til å ta fart eller i piruetter. Jernet festes til støvelen med skruer i sålen og hælen. Eliteutøvere får gjerne støvlene sine spesialtilpasset, og bruker fagfolk til å slipe jernene.
Kunstløpjernet er ca. 4,7 mm bredt. Sett fra siden er jernet bøyd fra front til ende med en radius på ca. 180–220 cm. meter. Denne radiusen varierer, og eliteutøvere velger jern tilpasset deres fysikk og preferanser. Alle piruetter utføres på delen av jernet som ligger litt foran midten av jernet (engelsk: sweet spot). Jernet har en lang og smal fordypning nederst, noe som skaper to ulike skjær; innerskjær og ytterskjær. Innerskjæret er på innsiden av skøyten, og ytterskjæret på utsiden. I kunstløp er det alltid ønskelig å gå på kun ett av skjærene. Det å gå på begge skjær samtidig (flatt på midten) fører gjerne til lavere poengsum for skøyteferdigheter. Tilsynelatende uanstrengt høy fart og god gli over isen, som man kan se hos eliteutøvere, kommer gjerne fra effektiv bruk av skjærene til å skape fart.
Størrelsen på isflaten og iskvalitet
Det er forskjeller i størrelsen på isbaner. Standardstørrelsen under OL er 30 m x 60 m. NHL bruker 26 m x 61 m som standardstørrelse, mens europeiske isbaner noen ganger er 30 m x 64 m. International Skating Union foretrekker 30 m x 60 m, særlig for større konkurranser. ISU-poengsystemet belønner løpere for å bruke hele isflaten så effektivt som mulig. Hvis isflaten en mindre en det løperen er vant til, kan det føre til problemer med fart og inngang til hoppene.
Iskvaliteten bedømmes etter glatthet, friksjon, hardhet og sprøhet. Faktorer som påvirker iskvaliteten er temperatur, vannkvalitet og hvordan isen har blitt brukt tidligere. For kunstløp foretrekkes gjerne en temperatur på -4 °C. I konkurranser prepareres gjerne isen etter to oppvarmingsgrupper (12 løpere) for å forbedre iskvaliteten underveis. Dårlig iskvalitet kan påvirke løpernes prestasjoner.
Disipliner
Internasjonale konkurranser i kunstløp holdes for følgende disipliner:
Individuell konkurranse
Individuell konkurranse arrangeres separat for kvinner og menn. Individuelle utøvere utfører hopp, piruetter, trinnsekvenser og andre elementer i programmene sine. I internasjonale konkurranser konkurreres det normalt i kortprogram og friløp som består av obligatoriske og valgfrie elementer. Programmene har også en fastsatt lengde. I konkurranser som EM og VM er det slik at de 24 beste fra kortprogrammet kvalifiserer seg til friløpet. Den endelige plasseringen bestemmes av summen av poengsummen i kortprogram og friløp.
Parløp
I parløp går en kvinne og en mann sammen. Par utfører de samme elementene som de individuelle utøverne unisont, og også par-spesifikke elementer som kast, hvor kvinnen er «kastet» ut i et hopp av mannen; løft, hvor kvinnen blir løftet over mannens hode i ulike posisjoner og med ulike grep; parpiruetter, hvor begge løpere snurrer rundt en felles akse; og dødsspiraler, hvor mannen roterer om sin egen akse i pivotposisjon og holder kvinnens arm slik at hun roterer rundt ham på dypt skjær i en posisjon som er nesten parallell med isflaten. Parløpere konkurrerer også med kortprogram og friløp bestående av obligatoriske og valgfrie elementer.
Isdans
I isdans går også kvinne og en mann sammen. Denne disiplinen skiller seg fra parløp ved at man ikke utfører hopp, kast eller høyere løft. Fokus er på trinn utført i tett dans til musikalske rytmer. Man utfører blant annet parpiruetter, "twizzels" og lavere løft. I tillegg til friløp med eget musikkvalg, utfører isdansere en kortdans som delvis består av fastsatte trinn og rytmer som byttes fra år til år. Opprinnelig skulle hele programmet utføres i dansegrep, men moderne regler har delvis fjernet denne begrensningen. I prinsippet skal løperne ikke være lenger unna hverandre en to armlengder.
En annen bemerkelsesverdig forskjell mellom isdans og de andre kunstløpdisiplinene er bruken av musikk. I isdans skal løperne alltid gå til musikk med fast rytme. Singel-løpere og parløpere går ofte mer til melodien og formen til musikken, enn til den faktiske rytmen. Det hadde blitt sterkt straffet i isdans.
Synchro
Synchro (fra engelsk: synchronized skating), tidligere kjent som formasjonsdans, består av en tropp på 8 til 20 utøvere. I internasjonal seniorklasse skal det være 16 løpere i gruppen, og kan bestå av både kvinner og menn. Utøverne i troppen skal bevege seg som en enhet hvor presiserte formasjoner og timing er viktig. Eksempler på elementer er blokk, hjul, linje, krysning og løft. Denne disiplinen er ikke en OL-gren, og er heller ikke med under de ordinære kunstløps-VM. Imidlertid har disiplinen sitt eget verdensmesterskap, som ble arrangert for første gang i år 2000.
Lagkonkurranse
Det ble også arrangert en lagkonkurranse for første gang under Vinter-OL 2014. I lagkonkurranse danner deltakerlandene lag med utøvere fra de fire OL-disiplinene (individuell konkurranse for kvinner og menn, parløp og isdans), der utøverne i hver disiplin konkurrerer mot hverandre og samler poeng til laget ut fra plassering.
Hopp
De fleste utøvere roterer alle hopp i motsatt retning av klokken. Noen utøvere roterer med klokken, og de færreste kan utføre hopp i begge retninger. Beskrivelsen av hoppene under er gjort for hopp med rotasjon mot klokken.
I kunstløp er det seks ulike hopp som teller som konkurranseelementer. Ved alle seks hoppene er landingene bakover på høyre ben (for de som roterer mot klokken) eller venstre ben (for de som roterer med klokken), og på ytterskjær. Alle hoppene har ulike satser, som gjør dem forskjellige. Man kan dele inn i to kategorier av hopp, den ene hvor satsen blir gjort gjennom piggen (tå-hopp eller pigghopp), den andre hvor hoppet blir utført direkte fra skjæret (skjærhopp). De ulike tå-hoppene rangert etter vanskelighetsgrad fra lett til vanskelig (rangering gjort ut fra poengverdi):
Hopp som utføres direkte fra skjæret bruker ikke pigg direkte for å lette. Disse inkluderer:
Antall rotasjoner i lufta bestemmer om hoppet er enkelt, dobbelt, trippelt, eller kvadrupelt. De mannlige elitekunstløpere utfører triple og kvadruple hopp, mens de fleste kvinnelige utøverne hopper de fleste triple, med unntak av axel, som vanligvis utføres som dobbel. Kun en håndfull kvinnelige utøvere har klart en trippel axel i konkurranse. Kun én kvinne, Miki Ando, har fått godkjent et kvadrupelt hopp i en internasjonal konkurranse.
I tillegg til hopp som utføres alene, kan hopp også utføres i kombinasjoner med andre hopp, eller i sekvenser. For at et sett med hopp skal bedømmes som kombinasjon, må hvert hopp ta av direkte etter landingen av det første uten noen trinn, vendinger, eller forandring av skjær mellom hoppene. Dette gjør at de vanligste hoppene man utfører som nummer to eller tre i en kombinasjon er toe loop eller slyngehopp, fordi disse satses fra ytterskjæret til landingsbenet. Det er mulig å utføre flip eller salchow som andre eller tredje hopp i en kombinasjon, ved å utføre "halvt slyngehopp", altså slyngehopp der man lander på motsatt ben av det man normalt gjør. Et halvt slyngehopp gir samme uttelling som et enkelt slyngehopp. Hoppsekvenser kan også skille hopp fra hverandre med vendinger, trinn eller forandring av skjær mellom hoppene. Hoppsekvenser får 80% av verdien hoppene ville hatt alene eller i kombinasjon.
Piruetter
I piruetter roterer løperen på den runde delen av jernet, et stykke bak piggen. Alle piruetter kan utføres på begge ben og begge skjær, og man roterer som oftest piruettene i samme retning som man utfører hoppene. For løpere som roterer mot klokken kalles piruetter på venstre ben for "foroverpiruetter" og piruetter på høyre ben for "bakoverpiruetter". Når man lærer seg piruetter lærer man gjerne foroverpiruett før bakoverpiruett. En mulig variasjon er å bytte fot underveis i piruetten. Kork med fotombytte kalles gjerne "byttekork" og parallell med fotombytte "bytteparallell". Piruetter med flere grunnposisjoner kalles kombinasjonspiruett. Bøyepiruett er en variant av ståpiruett der ryggen og hodet bøyes bakover, og utføres som oftest av kvinner. Piruetter med hoppinngang kalles gjerne "hoppepiruetter", derav "hoppekork" og "hoppeparallell".
Poengsystemet deler hoppene inn i fem ulike vanskelighetsgrader, fra level B til level 4. Man kan oppnå høyere vanskelighetsgrad ved å for eksempel utføre vanskelige variasjoner av grunnposisjonene, ha vanskelig inngang, vanskelig bytte av fot, bytte av skjær eller rotasjonsretning.
Trinn og flyvere
Trinnsekvenser er et obligatorisk element i alle de olympiske disiplinene. Trinnsekvensen kan formes som en rett linje, en sirkel, eller som en serpentin. Den består av en sammensetning av vendinger, trinn, småhopp og skjærbytter. Utenom trinnsekvensen brukes trinn som overgang mellom elementer.
Noen av de vanligste trinnene man kan ha i en trinnsekvens:
Konkurranser og poengsystem
I individuell konkurranse og parløp består konkurransen som regel av et kortprogram og et friløp (også kalt langprogram). Kortprogrammet består av fastsatte elementer; hopp, piruetter og trinnsekvens. Friløpet består også av forhåndbestemte elementer, men man kan velge noe mer fritt enn i kortprogrammet. I konkurranseklasser for yngre løpere har man gjerne kun ett program. Konkurranser i isdans besto fram til høsten 2010 av tre deler; en obligatorisk dans, en originaldans (til en forhåndsbestemt selskapsdansrytme) og en fridans (til fritt musikkvalg). I dag består isdanskonkurranser av en kortdans og en fridans. Kortdansen er en sammenslåing av den tidligere obligatoriske dansen og originaldansen.
ISU-poengsystemet
Etter klager som følge av bedømmingen under Vinter-OL i 2002, begynte International Skating Union å utvikle et alternativt poengsystem til det daværende 6.0-systemet. I 2004 begynte man gradvis å innføre det nye systemet, og i 2006 ble det påkrevd i alle internasjonale konkurranser.
Poengene er består av to hoveddeler:
Den totale programscoren (total segment score, TSS), som avgjør løperens plassering, er summen den tekniske elementscoren og programkomponentscoren. I tillegg trekker man fra eventuelle minuspoeng (for eksempel -1,0 poeng per fall i internasjonale konkurranser, nasonalt kan fratrekk for fall variere).
Musikk og bekledning
I konkurranseprogrammer var det tidligere kun tillatt med instrumentalmusikk, og eventuelt vokalmusikk hvis den ikke inneholdt tekster eller ord. Fra sesongen 1997-98 bestemte ISU å tillate all vokalmusikk for isdans. I juni 2012 ble det bestemt at løpere i alle disipliner kunne bruke musikk med tekst fra begynnelsen av sesongen 2014-15. Alle konkurranseprogrammer har en gitt tid programmet skal vare, enten en makstid i kortprogram eller en gitt tid +/- 10 sekunder i friløp. I isdans må musikken ha en klar rytme, mens singel- og parløpere gjerne går etter melodien i musikken.
Løperne kan stort sett velge antrekket sitt fritt, med noen restriksjoner. Kvinner bruker gjerne kjoler, og siden 2004 har det også vært tillatt med bukser. Kvinner bruker gjerne hudfargede strømpebukser eller tights, som også kan dekke skøytene. Menn må bruke langbukser, og kan ikke bruke tights. Matchende kostymer i parløp eller isdans er ikke påkrevd. Ifølge NSF skal løpernes bekledning være "anstendig og passende til idretts-konkurranse, og ikke skrikende/grelle eller teatralsk i design. Klærne kan reflektere musikkens karakter. Tilbehør og props er ikke tillatt. Pynten fra drakten må ikke falle av." Bekledning som ikke følger reglene, kan medføre et fratrekk på -1,0 poeng per program.
Historie
Selv om folk har gått på skøyter i århundrer, er kunstløp en sport som først oppsto i sin nåværende form på midten av 1800-tallet. Det internasjonale skøyteforbundet, ISU, ble stiftet i 1892. Det første europamesterskapet ble arrangert i 1891, og det første verdensmesterskapet i 1896. Kun menn deltok i disse mesterskapene. I 1902 deltok Madge Syers i VM som første kvinne, og tok sølvmedaljen. ISU forbød deretter kvinner fra å konkurrere mot menn, men opprettet en egen konkurranse for kvinner i 1906. Parløp ble introdusert under VM 1908. Kunstløp var med under OL første gang under Sommer-OL 1908, og var den første vinteridretten til å bli introdusert i OL. I 1920- og 30-årene dominerte norske Sonja Henie kunstløpsporten.
Kunstløpmesterskapene ble avbrutt av både første og andre verdenskrig, og siden mange av de europeiske arenaene og isbanene lå i ruiner etter andre verdenskrig, var det naturlig at Canada og USA begynte å dominere sporten. Det kom mange tekniske nyvinninger i form av nye og vanskeligere elementer, som for eksempel Dick Button som ble første utøver til å utføre dobbel axel, trippel slyngehopp og hoppeparallell i konkurranse. Isdans ble med i verdensmesterskapet for første gang i 1952. De første årene ble isdans dominert av britiske løpere, som Jean Westwood og Lawrence Demmy (verdensmestere 1952-1955).
15. februar 1961 omkom hele det amerikanske kunstløpteamet og deres trenere i styrten til Sabena Flight 548 i Brussel, da de var på vei til VM i Praha. Denne tragedien førte til at den amerikanske kunstløpeliten tok litt tid til å bygge seg opp igjen. På samme tid begynte Sovjetunionen å bli dominerende i sporten, særlig innen parløp og isdans. Fra Vinter-OL 1964 til 2006 vant enten et sovjetisk eller russisk par i parløp. VM 1967 var det siste verdensmesterskapet som ble arrangert utendørs.
Obligatoriske figurer utgjorde tidligere opptil 60% av poengsummen i individuelle konkurranser, som gjorde at løpere kunne få så stort forsprang at de kunne vinne selv med dårlig friløp. Etter hvert som tv-sendinger ble mer og mer viktig for sporten, ble også friløpene det. Fra 1968 begynte ISU å redusere betydningen til figurene, og introduserte kortprogrammet i 1973. Dette førte til at kunstløp ble en mer og mer atletisk sport. Fra 1980-årene begynte mange løpere å øve på kvadruple hopp. Jozef Sabovčík landet kvadrupel toeloop under EM 1986 som ble godkjent under konkurransen, men ble tre uker senere dømt ugyldig på grunn av at frifoten hadde berørt isen i landingen. Under VM 1988 landet Kurt Browning det første kvadruple hoppet (toeloop) som forble godkjent. Selv om det var forventet at kvadruple hopp ville bli viktige i mennenes konkurranse, tok det noen år før det skjedde. Midori Ito fra Japan ble første kvinne til å lande trippel axel i konkurranse. I 1989 utgjorde figurer 20% av den totale poengsummen, og ble fjernet fullstendig fra konkurranser i 1990.
TV-sendinger, særlig der man kunne se løpere og trenere i kiss & cry -området, bidro til å gjøre sporten mer populær. I 1984 var det 24 millioner personer i Storbritannia som så Jayne Torvill og Christopher Dean få enstemmig 6.0 poeng under Vinter-OL 1984. Tonya Harding-skandalen under Vinter-OL 1994 på Lillehammer økte interessen for kunstløp. Som følge av bedømmingsskandalen under Vinter-OL 2002 i Salt Lake City ble det gamle 6.0-systemet byttet ut med et mer nyansert poengsystem. Synchro (tidligere kalt formasjonsdans) er den undergrenen som har vokst sterkest de siste tiåere. Det første verdensmesterskapet i synchro ble arrangert i 2000. I 2014 sendte ISU en offisiell forespørsel til IOC om å inkludere synchro i Vinter-OL.
Guava
Guava, også kalt guajava, er navnet på frukten hos guavatreet (Psidium guajava) i myrtefamilien, men brukes ofte også om selve planten. Frukten er grønn eller rosa som umoden, gul eller rød som moden. Den stammer fra tropisk Amerika og brukes til syltetøy, te, juice, og fremstilling av guavarom.
Gjæret guava og rørsukker brukes for å lage godteriet bocadillo, som er tilgjengelig bl.a. i Colombia, Venezuela og Panama.
Ane (navn)
Ane er en kortform av kvinnenavnene Anne eller Anna som er avledet av Hannah. Det kommer fra det hebraiske ordet for «gunst» eller «nåde», channah. Ane kan også være en kortform av Kristiane.
Utbredelse
Ane var et vanlig navn i Norge på 1700- og 1800-tallet. I nyere tid har Ane hatt størst popularitet som døpenavn i Norge på 1980- og 1990-tallet.
Independência (Rio Grande do Sul)
Independência er en kommune i delstaten Rio Grande do Sul i sørregionen av Brasil.
Piratforlaget
Piratforlaget var det norske søsterforlaget til svenske Piratförlaget, som ble grunnlagt i 1999 av Jan Guillou, Liza Marklund og bokforleggeren Ann-Marie Skarp.
Formålet med virksomheten var å gi forfatterne større innflytelse over bokdistribusjonen, og mer penger for bøkene. I stedet for vanlig royalty-lønn, betalte forlaget forfatterne halvparten av alle inntektene etter at utgifter er trukket fra.
Det norske Piratforlaget ble grunnlagt 30. august, 2004, og var et aksjeselskap der det svenske Piratförlaget eide 40% av aksjene (pr. 2005). Forleggeren i Norge var Tine Kjær. Kjær ble forlagssjef i Vigmostad & Bjørke da deres moderselskap i 2012 kjøpte Piratforlaget og innfusjonerte det i sitt forlag pr. 1. januar 2013.
Nudipleura
Nudipleura er bløtdyr, og en gruppe snegler som lever både i saltvann (marine), ferskvann og på land. De hører til gruppen av bakgjellesnegler, som kjennes på at de har gjellene på høyre side eller bak hjertet.
Systematisk inndeling
Denne inndelingen følger Bouchet, P. & Rocroi, J.-P. 2005.
Nudipleura
Mendoza
Mendoza er hovedstad i provinsen Mendoza, som ligger vest i Argentina, nær grensen til Chile. Byen har 121 000 innbyggere (2001), med de omkringliggende områdene er befolkningen om lag 800 000. Byen brukes av turister som et utgangspunkt for friluftsaktiviteter, blant annet for bestingning av Sør-Amerikas høyeste fjell Aconcagua.
Næringsliv
Byen er sentrum for landets viktigste vin- og fruktdistrikt. En annen viktig inntektskilde er produksjon av olivenolje. Det finnes også et oljeraffineri i byen.
Historie
Mendoza ble grunnlagt av spanjolene i 1561.
Pareronia
Pareronia er en slekt av dagaktive sommerfugler i gruppen hvitvinger.
Utseende
Middelsstore til ganske store (vingespenn 55-80 millimeter), mer eller mindre brunlige sommerfugler med slank kropp og forholdsvis store vinger. Oversiden er mønstret i mørkbrunt og lyst brunlig eller grønnlig – hos noen arter dominerer den lyse fargen og de virker lyse med mørk ytterkant, andre er brune med lyse flekker og striper. Hunnene er vanligvis mørkere enn hannene. Undersiden er blekere farget.
Levevis
I alle fall hunnene av noen arter etterligner giftige monarksommerfugler (Danaini) i slektene Danaus og Parantica. Larvene lever på planter i kapersfamilien (Capparidaceae).
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Vetluga (by)
Vetluga (russisk: Ветлу́га) er en by i Nizjnij Novgorod oblast i Russland. Byen ligger ved elva Vetluga (ei sideelv til Volga), rundt 200 km nordøst for Nizjnij Novgorod. Innbyggertall: 9 641 (folketelling 2002), 10 190 (folketelling 1989).
Byen ble grunnlagt i 1636 og fikk innvilget byrettigheter i 1778.
West Gamma
West Gamma var en oppjekkbar plattform som var eid av Smedvig rederi i Stavanger. Plattformen sank 21. august 1990.
Plattformen
Den ble bygget av CFEM i Dunkerque i 1977 for Dyvi Drilling A/S. Den hadde en E.T.A. design - Europe class jack-up.
Den hadde et boligkvarter for 83 personer.
Skroget var 230 fot * 212 fot * 27 fot. Den hadde boreutsyr med et stort boretårn. Den hadde to Richier-kraner.
Den var opprinnelig beregnet for å operere i bølger opp til 65 fot (ca. 20 meter).
Havariet
Den hadde blitt brukt som flotell på Ekofisk av Phillips Petroleum Company, og ble slept sørover til B11 på tysk sokkel. Phillips hadde inngått en kontrakt som var gyldig i fire år fra 1.1.1990. B11 ble også drevet av Phillips Petroleum Company. Avstanden fra Ekofisk til B11 var 79 nautiske mil (146 km), og de regnet med å bruke 20 timer på flyttingen.
Slepebåten Normand Drott ble brukt under tauingen. Den hadde en hovedsleper på 1200m med bruddstyrke på 340 tonn. Slepetrekket var 149 tonn.
Før avreise ble alle ventiler til ballasttankene stengt og lasten ble surret. Seks livbåter ble løsnet fra sine faste plasser og satt på dekk, fordi de hang lavt når fribordet under forflytning bare var tre meter. Det ble skaffet værvarsler til tauingen.
En time etter avreise fra Ekofisk fikk de dårlig værmelding med mye vind. De jekket derfor opp igjen og sto der i tre døgn til været ble bra igjen.
Da de kom til B11 ble været betydelig verre, og slepefartøy kunne ikke holde West Gamma i posisjon. Den drev av gårde med 1,5 knop. En sjø tok en livbåt, og deretter en flåte. Signifikant bølgehøyde ble anslått av kapteinen til å være 9-11 meter. Omkring klokka 12.30 ble halvparten av helikopterdekket revet av, av en stor bølge. Samtidig mistet de radiokontakten. Det ble da sendt ut SOS, og alle ombord ble samlet på broa. Klokka 12.40 røk slepelinen etter at den delvis hadde blitt dratt ut av vinsjen på Normand Draupne. De mistet så fire flåter. En livbåt på dekket ble også revet løs av bølger som traff dekket. Livbåten slo av mannlokk på to tanker og kuttet en lufteventil, slik at tre tanker sto åpne. Mannlokkene var så skadd at det ikke var mulig å reparere dem der. Plattformen begynte å ta inn vann. En kunne lense bort noe, men ikke nok, og en krenget. Plattformen beveget seg da med om lag fem knop. Men en endring i retning av plattformen i forhold til bølgene førte til en kraftig slagside og store mengder vann på dekk. Den siste livbåten slet seg og seilte på dekket.
Plattformen kantret klokka 03.07, like etter at de siste hadde hoppet i sjøen, og sank.
Etterspill
Etter ulykken etablerte Sjøfartsdirektoratet en gruppe som ga anbefaling om å forbedre stabiliteten av oppjekkbare plattformer i sine forskrifter. Gruppen besto av Carsten Bowitz, Morten Bøhlerengen, Leif Jarle Dalsgaard, Konrad M. Havik (formann), Åge Berheim, Ketil Karlsen, Svein Liasjø, Olav Trøym og Oddleiv Tønnesen. Deres hovedkonklusjoner var i hovedtrekk:
3. Utførelse av et forskningsprogram for å vurdere dagens stabilitetskrav.
4. Revurdering av laster på legger og legginnfestninger under slep.
5. Risikoanalyser for å avklare behovet for slepebåter.
6. Utarbeidelse av et simulatorprogram for slep i dårlig vær.
7. Strengere krav til slepebåter.
8. Klarere regler for igangsetting av nedjekking og slep.
9. Bruk av fritt-fall-livbåter.
Representantene fra Rederiforbundet og Smedvig hadde dissens på å lage særlige norske krav.
Sjøfartsdirektoratets forskrift om stabilitet av 20.12.1991 ivaretok noen av anbefalingene. De øvrige ble oversendt til IMO.
Inhacorá
Inhacorá er en kommune i delstaten Rio Grande do Sul i sørregionen av Brasil.
Douglas Sequeira
Douglas Sequeira Solano (født 23. august 1977 i San José) er en costaricansk fotballspiller. Sequeira spiller nå i den costaricanske fotballklubben Saprissa
Han har spilt for Deportivo Saprissa, men har også brukt en del tid I Europa. Der har han spilt for Feyenoord Rotterdam og Karlsruher SC. Solano er egentlig en spiller fra Major League Soccer og Real Salt Lake fra Saprissa der han ble byttet med Pablo Brenes. Han var imidlertid sendt på et lite opphold i Chivas USA, der han var i ett år. Senere endte Sequeira opp i Real Salt Lake, men det var bare i 2006. I desember 2006 signerte han under på en treårskontrakt med Tromsø IL.
Sequeira har spilt for Costa Ricas landslag i mange aldergrupper. Han spilte sin første A-lagskamp i 2004, siden det har han representert Costa Rica 27 ganger, men bare skåret i to av kampene. I 1997 spilte Han i FIFA World Youth Championship, som ble holdt i Malaysia.
Han markerte seg umiddelbart i Tromsø IL. I sin debutkamp i norsk tippeliga, hjemme mot VIF, 9. april 2007, banket han inn et av årets mål etter bare 7 minutter, og ble kampens matchvinner.
Bromyard FC
Bromyard Football Club er en engelsk fotballklubb fra Bromyard i Herefordshire. Klubben ble startet i 1893 og spiller i West Midlands Regional Premier Division. Sesongene 1946/47 og 1947/48 vant Bromyard Town FC Herefordshire League og tapte bare 1 kamp i 1946/47 og ingen sesongen etter. I 1995 ble dem med i West Midlands (Regional) League.
Shan Rags
Shan Rags (født i 1987, død 1999) var en norsk, varmblods travhest etter Horton og Surgy Miss. Shan Rags kjørte inn i alt kr 6 205 853 fra 1990 til 1999. Hesten ble kusket av sin eier og trener Noralf P. Brækken, som er født og oppvokst i Buvika, men bor nå på Melhus, på Bleke gård.
Wuluwati-demningen
Jilintai-demningen er en demning med et vannkraftverk under utbygging i elva Kalahashi, i Hotan fylke i prefekturet av samme navn, provinsen Xinjiang i det nordvestlige Kina. Installert effekt er 60 MW, fordelt på 4 like store francisturbiner.
Dette er en steinfyllingsdam med betong-overflate. Den er 138 meter høy og 265 meter lang, og demmer opp et magasin på 13 km².
Sandnesvatnet
Sandnesvatnet (lulesamisk: Sáttonjárgjávrre) er en innsjø i Hamarøy kommune i Nordland, omtrent 12 kilometer sør for Innhavet.
Vatnet ligger i Sagvassdalen, mellom fjellene Rønna i øst og Souksavuomvárre i sørvest, som det tredje i en rekke av innsjøer som samlet går under navnet Sagvatnan. Sandnesvatnet ligger på samme nivå som Strindvatnet og Rotvatnet, som har utløp mot nord til Sagelva. De tre innsjøene er regulert som magasin for Sagfossen kraftverk.
SU Aurigae
SU Aurigae er en T Tauri-stjerne i Kusken. Stjernen ligger ca. 1,800 lysår unna, spektralklassen er G2 IIIev og den er en hovedseriestjerne.
Fallsjøen
Fallsjøen (også kalt Nordre Røgden) er en innsjø som ligger dels i Åsnes kommune i Innlandet, dels i Torsby kommune i Värmland i Sverige.
Den norske delen utgjør omtrent to tredeler av sjøens samlede overflate. Utløpet heter Rotbergsåa og renner ned til Rotbergsjøen.
I eldre tider var det mange kverner langsmed dette vassdraget. Det ble før fløtet mye tømmer til Sverige her.
Wilde (film)
Wilde er en britisk spillefilm fra 1997 som skildrer livet til den eksentriske forfatteren Oscar Wilde. Filmen er regissert av Brian Gilbert. Stephen Fry spiller Wilde, Jennifer Ehle hans kone og Jude Law hans elsker. Manuset er skrevet av Julian Mitchell og bygger på Richard Ellmanns biografi fra 1987, som vant en Pulitzer-pris i 1989.
Sammendrag
Filmen åpner i 1882 med Oscar Wilde sitt besøk i Leadville, Colorado under hans turné for å holde en rekke foredrag i USA. Han viser seg å være en stor suksess hos de lokale sølvgruve-arbeiderne når han forteller historier om renessanse-sølvsmed Benvenuto Cellini. Oscar Wilde kommer etter hvert tilbake til London og gifter seg med Constance Lloyd (spilt av Jennifer Ehle) og de får to sønner i rask rekkefølge. Når deres andre barn fremdeles er et spedbarn, lar ekteparet en ung kanadier ved navn Robbie Ross (spilt av Michael Sheen) flytte inn hos dem, og han forfører Wilde og de begynner ett romantisk forhold. På åpningskvelden for skuespillet "Lady Windermere's Fan" blir Wilde introdusert for den kjekke poeten Lord Alfred Douglas (spilt av Jude Law) og de begynner også ett lidenskapelig forhold. Douglas er ikke monogam, og begår ofte seksuelle aktiviteter sammen med en rekke yngre menn.
Douglas sin far, Marquess of Queensberry (spilt av Tom Wilkinson) motsetter seg sønnens forhold til Oscar Wilde. Snart blir Wildes homoseksualitet offentlig kjent, og han blir til slutt dømt for "grov usømmelighet" og dømt til to års hardt straffarbeid. I fengsel får han besøk av hans kone, som forteller at hun ikke ønsker skilsmisse. Men hun kommer til å ta med seg sønnene deres og flytte til Tyskland, og Wilde er velkommen til å besøke dem så lenge han aldri ser Douglas igjen. Wilde løslates senere fra fengsel og flytter deretter fra Storbritannia. Til tross for råd eller innvendinger fra folk han kjenner, begynner han etter hvert å møte Douglas igjen.
Face-84
Face-84 er et svensk danseband fra Varberg. Alle de originale medlemmene er født i 1984. De hadde spilt sammen siden de gikk på ungdomsskolen. Bandet gjorde sin store debut i den svenske Melodifestivalen 2008 hvor de framførte sangen «Alla gamla X». Musikken ble skrevet av Lars Diedricson, som også har skrevet for blant andre Charlotte Perrelli, der bidraget kom sist og ble eliminert. Gruppa deltok senere på Dansbandskampen på SVT den 22. november 2008. I juli 2009 sluttet trommeslager Sofie Helgesson i bandet og ble erstattet av Gabriela Arsén, født i 1989 i Alingsås, gruppas første medlem som ikke er født i 1984. Face-84-medlem Emma Karlsson er i Norge best kjent for sangen «Så kom du» sammen med Sie Gubba.
Riasten
Riasten er en innsjø i Holtålen kommune i Trøndelag. Den inngår i Glommas vassdragsområde og er det nordligste området i Norge som ligger syd for vannskillet mellom det sønnafjeldske og nordafjellske. Noen mindre vann, som Storøvlingen og Ysteosen, drenerer også mot sør og ligger enda et par km nordøst for Riasten.
Québecs flagg
Québecs flagg er blått og har et hvitt kors med hvite liljer i hvert av de fire blå feltene dannet av korset. Flagget har sine forbilder i franske militære faner og i Frankrikes gamle handelsflagg, et hvitt kors på blå flaggduk. Også den heraldiske liljen er et fransk symbol. I de fleste henseende er flagget et symbol for provinsen Québecs franske språk og kultur og et uttrykk for provinsensbestrebelser på å ivareta sin identitet i det ellers hovedsakelig engelskspråklige Canada. Québecs flagg er ellers unikt blant kanadiske provinser flagg ved at det i Québec i offisiell sammenheng omtales som nasjonalflagg.
Flagget er i størrelsesforholdet 2:3. Det ble vedtatt av Québecs regjering 21. januar 1948 og ble lovregulert 9. mars 1950. Flagget ble erklært som nasjonalflagg av nasjonalforsamlingen i Québec i november 1999.
Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en hvit skive midt i flagget. Viseguvernørens flagg ble innført 1952.
Grunnkretser i Nedre Eiker kommune
Grunnkretser i Nedre Eiker kommune er delområder og grunnkretser som seksjonerer Nedre Eiker kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.